REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj 06-2/169-16

12. avgust 2016. godine

B e o g r a d

ZAPISNIK

SA ŠESTE SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 12. AVGUSTA 2016. GODINE

Sednica je počela u 14,25 časova.

 Sednici je predsedavao dr Aleksandar Martinović, predsednik Odbora.

Sednici su prisustvovali članovi Odbora: Aleksandar Marković, Darko Laketić, Katarina Rakić, Dušica Stojković, Đorđe Milićević, Branka Stamenković, Branimir Jovanović, Momo Čolaković i Petar Petrović.

Sednici su prisustvovali i zamenci članova Odbora: Vesna Rakonjac, zamenik Veroljuba Matića i Jelena Mijatović, zamenik Aleksandre Đurović (pristupila sednici nakon razmatranja druge tačke dnevnog reda).

Sednici nisu prisustvovali članovi Odbora: Veroljub Matić, Aleksandra Đurović, Vojislav Šešelj, Nemanja Šarović, Bojan Pajtić, Nenad Konstantinović i Nenad Čanak.

 Na predlog predsednika, Odbor je jednoglasno utvrdio sledeći

D n e v n i r e d:

1. Razmatranje ostavki koje su na funkciju narodnog poslanika podneli Ivica Dačić (01 broj 118-1799/16 od 11. avgusta 2016. godine), prof. dr Slavica Đukić Dejanović (01 broj 118-1800/16 od 11. avgusta 2016. godine), Aleksandar Antić (01 broj 118-1801/16 od 11. avgusta 2016. godine), Goran Knežević (01 broj 118-1802/16 od 11. avgusta 2016. godine), Milan Krkobabić (01 broj 118-1803/16 od 11. avgusta 2016. godine) i Živko Vrcelj (01 broj 118-1812/16 od 12. avgusta 2016. godine);

2. Utvrđivanje spiska nalepnica za parkiranje A-I i A-II.

**Prva tačka dnevnog reda**: Razmatranje ostavki koje su na funkciju narodnog poslanika podneli Ivica Dačić (01 broj 118-1799/16 od 11. avgusta 2016. godine), prof. dr Slavica Đukić Dejanović (01 broj 118-1800/16 od 11. avgusta 2016. godine), Aleksandar Antić (01 broj 118-1801/16 od 11. avgusta 2016. godine), Goran Knežević (01 broj 118-1802/16 od 11. avgusta 2016. godine), Milan Krkobabić (01 broj 118-1803/16 od 11. avgusta 2016. godine) i Živko Vrcelj (01 broj 118-1812/16 od 12. avgusta 2016. godine)

Predsednik Odbora je obavestio članove i zamenike članova Odbora da su Ivica Dačić, prof. dr Slavica Đukić Dejanović, Aleksandar Antić, Goran Knežević, Milan Krkobabić i Živko Vrcelj podneli ostavke na funkciju narodnog poslanika, te da su ispunjeni uslovi da Odbor podnese Narodnoj skupštini izveštaj o nastupanju slučaja iz člana 88. stav 1. tačka 2. Zakona o izboru narodnih poslanika.

Diskusije nije bilo.

Odbor je, na predlog predsednika, jednoglasno usvojio i Narodnoj skupštini podneo sledeći

I Z V E Š T A J

 Odbor je utvrdio da je podnošenjem ostavki narodnih poslanika Gorana Kneževića, Milana Krkobabića i Živka Vrcelja, izabranih sa Izborne liste ALEKSANDAR VUČIĆ - SRBIJA POBEĐUJE i Ivice Dačića, Aleksandra Antića i prof. dr Slavice Đukić Dejanović, izabranih sa Izborne liste IVICA DAČIĆ – „Socijalistička partija Srbije (SPS), Jedinstvena Srbija (JS) – Dragan Marković Palma“, nastupio slučaj iz člana 88. stav 1. tačka 2. Zakona o izboru narodnih poslanika, u kome se podnošenje ostavke navodi kao jedan od razloga za prestanak mandata narodnom poslaniku pre isteka vremena na koje je izabran, te predlaže da Narodna skupština, u smislu člana 88. st. 3. i 4. istog zakona, konstatuje prestanak mandata imenovanim narodnim poslanicima.

 Na taj način omogućava se izbor novih narodnih poslanika, putem dodeljivanja mandata drugim kandidatima sa navedenih izbornih lista, u skladu sa članom 92. Zakona o izboru narodnih poslanika.

 Za izvestioca Odbora na sednici Narodne skupštine određen je dr Aleksandar Martinović, predsednik Odbora.

**Druga tačka dnevnog reda**: Utvrđivanje spiska nalepnica za parkiranje A-I i A-II

Diskusije nije bilo.

Na predlog predsednika, Odbor je jednoglasno utvrdio Spisak nalepnica za parkiranje A-I i A-II.

Sednica je završena u 14,30 časova.

Sastavni deo ovog zapisnika čini obrađeni tonski snimak sednice Odbora.

 SEKRETAR PREDSEDNIK

Svetlana Dedić dr Aleksandar Martinović